इस सवाल का तेजी से जवाब दीजिए। शाहरुख खान किस बिजनेस में हैं? बिना पलक झपके ही आपका तुरंत जवाब होगा, ‘बॉलीवुड’। दुर्भाग्य से आपका जवाब थोड़ा गलत है। सही जवाब है, वे एंटरटेनमेंट बिजनेस में हैं और यही कारण है कि वे फीस लेकर या बिना फीस लिए भी भीड़ के मनोरंजन के लिए कई इवेंट में भाग लेते हैं।\nइसी तरह अगर हम सोचते हैं कि इवेंट मैनेजर्स सिर्फ बड़ी शादियों, जन्मदिन या कॉर्पोरेट इवेंट के आयोजनों के लिए ही होते हैं, जहां वे विभिन्न वेंडर्स के जरिए इवेंट को सफल बनाते हैं, तो हम थोड़ा गलत सोच रहे हैं। वे हमारी सिर्फ जश्न मनाने में मदद करे लिए नहीं हैं। चूंकि उनकी विशेषज्ञता आयोजन है, उनकी सेवाएं कहीं और भी इस्तेमाल हो सकती हैं। टीकाकरण में भी!\nचौंक गए? यह रहा सबूत। मुंबई के बहुत महंगे रिहायशी इलाके के पाली हिल रेसिडेंट्स एसोसिएशन ने टीकाकरण अभियान के लिए बांद्रा के एक इवेंट ऑर्गेनाइजर को नियुक्त किया, जिसमें दो दिन में करीब 1000 लोगों को टीका लगना था। फर्म ने स्लॉट पर काम किया। प्रत्येक रहवासी ने सोशल डिस्टेंसिंग और अन्य कोविड प्रोटोकॉल का पालन करते हुए टीका लगवाया। उन्होंने ऐसी योजना बनाई, जिसमें हर घंटे 50 रहवासियों का टीकाकरण हुआ। तेजी, निपुणता, सुरक्षा और क्रियान्वयन, ये गुण किसी भी इवेंट मैनेजमेंट कंपनी को सफलता दिलाते हैं। इसलिए, वे सिर्फ जश्न तक ही सीमित क्यों रहे?\nइसी तरह, एक सर्वे में दावा है कि 66% भारतीय ऑनलाइन शॉपिंग और नो-कॉन्टैक्ट होम डिलीवरी पसंद करते हैं। देश के 303 जिलों से मिले 40,000 जवाबों पर आधारित सर्वे का उद्देश्य यह पता करना था कि क्या ऑनलाइन खरीदारी का ट्रेंड बना रहेगा और नागरिकों की खरीदारी में प्राथमिकता क्या है।\nऐसे सर्वेक्षणों से यह सोचकर परेशान न हों कि ईंट-गारे से बनीं दुकानों के बिजनेस मॉडल का क्या होगा, जिसमें शहर के छोटे या मध्यम दुकानदार बैठकर ग्राहकों का इंतजार करते हैं। ‘बिंदुओं को जोड़ना’ सीखें। पहली बात, यह सर्वे ऑनलाइन हुआ था। फिर जवाब देने वाले तकनीक के जानकार थे इसलिए उन्होंने जवाब दिए। और यह 130 करोड़ लोगों के देश में महज 40,000 लोगों का सर्वे था। ऐसे सर्वे खास ट्रेंड की नब्ज और बढ़ती लोकप्रियता जानने के लिए होते हैं और ऑफलाइन बिजनेस बंद होने का संकेत नहीं देते।\nऑनलाइन लोकप्रियता वायरस के डर और खरीदारी की सुविधा के कारण बढ़ रही है। जहां सुविधा तो बरकरार रहेगी, लेकिन टीकाकरण के साथ डर खत्म होता जाएगा। दुनियाभर में खरीदारों की एक कमजोरी है कि वे हमेशा उत्पादों को छूकर देखना और खरीदना चाहते हैं। और यह सिर्फ ईंट-गारे से बनी दुकान में संभव है, ऑनलाइन विक्रेता के गोदाम में पड़े उत्पाद से नहीं।\nइसका मतलब यह नहीं कि ऑनलाइन शॉपिंग नहीं बढ़ेगी। स्वाभाविक है कि बढ़ेगी, लेकिन उन उत्पादों के लिए जिनके प्रति ग्राहकों की वफादारी है। लेकिन जब निजी उत्पादों की बात होगी, जैसे टूथब्रश आदि, तो हम रंग, आराम, ब्रश की पकड़ आदि के विकल्प देखना चाहेंगे। ग्राहकों को मेरी सलाह है कि वे स्थानीय दुकानों पर जाकर विकल्प पाएं, लेकिन कोविड प्रोटोकॉल के पालन के साथ।\nफंडा यह है कि दुकानदारों को ऑनलाइन मॉडल पर अपनी मौजूदगी बनानी चाहिए और ऑफलाइन मॉडल में भी ग्राहकों को वैरायटी देकर अपनी मौजूदगी बढ़ानी चाहिए, ताकि वे आपकी दुकानों पर आकर उत्पादों को महसूस कर सकें।


4 मार्च से लेकर 17 मार्च तक होगा नाईट ब्लड सर्वे – Khalsa News\n4 मार्च से लेकर 17 मार्च तक होगा नाईट ब्लड सर्वे\nप्रयागराज : जनपद में फाइलेरिया की जाँच के लिए दो सप्ताह तक नाइट ब्लड सर्वे कराया जान है। इसके लिए सभी सम्बंधित स्वास्थ्य केन्द्रों के कर्मचारियों को फाइलेरिया पर विशेष प्रशिक्षण दिया गया। सी.एम.ओ. डॉ. प्रभाकर राय के निर्देशा पर जिले में फाइलेरिया की रोक थाम के लिए4मार्च से लेकर 17 मार्च तक नाईट ब्लड सर्वे होना है। सर्वे के बेहतर परिणाम के लिए सम्बंधित केन्द्रों के कर्मचारियों को फाइलेरिया क्लीनिक, नगरीय मलेरिया इकाई, प्रयागराज में मंगलवार को प्रशिक्षण दिया गया।\nप्रविधिज्ञों को अलग से प्रशिक्षित किया जा रहा\nजिला मलेरिया अधिकारी के.पी. द्विवेदी ने बताया कि सामुदायिक स्वास्थ्य केन्द्र धनूपुर, प्रतापपुर, माण्डा, बहरिया, चाका एवं कोटवा नगरीय प्राथमिक स्वास्थ्य केन्द्र खरकोनी एवं तेलियरगंज के अन्तर्गत आने वाले क्षेत्रों में नाईट ब्लड सर्वे होना है। इसमें फाइलेरिया की जाँच के लिए4सेन्टीनल एवं4रैन्डम साइट्स चिन्हित की गई हैं। सर्वे टीम में लैब टेक्नीशियन, आशा, ए.एन.एम., एच.ई.ओ. के साथ ही बी.पी.एम. एवं बीसी.पी.एम. भी रहेंगी। प्रस्तावित आई.डी.ए. कार्यक्रम के अन्तर्गत चयनित सभी सी.एच.सी.व पी.एच.सी. के प्रयोगशाला प्रविधिज्ञों को अलग से प्रशिक्षित किया जा रहा है।\nध्यान देने वाली बातों से अवगत कराया गया\nपाथ संस्था के डॉ. शिवकान्त ने प्रशिक्षण का संचालन किया। प्रशिक्षण में डॉ. कान्त के अलावा एफ.आई. एस.के.सिंह व एल.टी. एस.पी.गौतम ने प्रशिक्षण दिया। उपस्थित प्रयोगशाला प्रविधिज्ञों को कार्यक्रम के बारे में जानकारी दी गई। साथ ही फाइलोरिया बीमारी, कारक तथा प्रभाव, परजीवी का जीवन चक्र आदि पर पूरी जानकारी दी गई। इसके साथ ही उन्हें रक्त का नमूना लेने और रक्त पट्टिका बनाने में ध्यान देने वाली बातों से अवगत कराया गया।\nइसका उपचार समय से इसकी पहचान करना\nडॉ. शिवकान्त ने बताया कि फाइलेरिया एक ऐसी बीमारी है जिसका असर शरीर पर बहुत देर से दिखता है। किसी व्यक्ति में इस बीमारी के लक्षण दिखने में संक्रमित होने के बाद पांच से दस साल भी लग सकते हैं। लेकिन इतने समय में बीमारी बहुत गंभीर रूप ले चुकी होती है। इसका इस मात्र उपचार समय से इसकी पहचान करना ही है ताकि समय रहते उपचार हो सके।\nअल्ट्रासाउंड रजिस्ट्रेशन प्रति न दिखाने पर सेंटर हुआ सील


गवाक्ष: अगस्त 2008\n“गवाक्ष” के माध्यम से हम हिन्दी ब्लाग-प्रेमियों को हिन्दी/पंजाबी के उन प्रवासी लेखकों/कवियों की समकालीन रचनाओं से रू-ब-रू करवाने का प्रयास कर रहे हैं जो अपने वतन हिन्दुस्तान से कोसों दूर बैठकर अपने समय और समाज के यथार्थ को अपनी रचनाओं में रेखांकित कर रहे हैं। “गवाक्ष” के पिछ्ले सात अंकों में पंजाबी कवि विशाल (इटली) की कविताओं का हिन्दी अनुवाद, दिव्या माथुर (लंदन) की कहानी, अनिल जनविजय (मास्को) की कविताएं, न्यू जर्सी, यू.एस.ए. में रह रहीं देवी नागरानी की पाँच ग़ज़लें, लंदन निवासी कथाकार-कवि तेजेन्द्र शर्मा, रचना श्रीवास्तव, दिव्या माथुर की कविताएं, दुबई निवासी पूर्णिमा वर्मन की कविताएं और पंजाबी कथाकार-उपन्यासकार हरजीत अटवाल के उपन्यास “सवारी” के हिंदी अनुवाद की पहली छ्ह किस्तें आपने पढ़ीं। “गवाक्ष” के अगस्त,2008 अंक में प्रस्तुत हैं – यू एस ए में रह रहीं हिन्दी कथाकार-कवयित्री इला प्रसाद की कविताएं और हरजीत अटवाल के धारावाहिक पंजाबी उपन्यास “सवारी” की सातवीं किस्त का हिंदी अनुवाद…\nतीन कविताएं -\nइला प्रसाद, यू एस ए\nही क्षणॊं के लिए\nकी डोर पर\nचुक जाता है सबकुछ\nहोता है मन !\nप्रवासी का प्रश्न\nचले गए थे\nजड़ों से दूर,\nरहे हैं वापस\nहैरान हैं यह देखकर\nशक्ल अख्तियार कर ली है\nहम अपने को\nकम्प्यूटर के सामने बैठकर\nपत्र, पत्रिकाएँ पढ़ते\nअकड़ जाती है देह\nदुखने लगती है गर्दन\nधुँधलाने लगते हैं शब्द\nगड्ड-मड्ड होने लगती हैं तस्वीरें\nबहुत जरूरी लगता है\nका होना ।\nदीवारों से पीठ टिकाए\nगोदी में लेकर\nपढ़ा जा सकता था\nसी ए डी¹\nके तमाम खतरो को\nजो जाने कब\nयाद आई आज !\n1- सी ए डी - कम्प्यूटर एडेड डिसीज़\nसुबह उठते ही शौन बलदेव से कहने लगा–\n“डेव, तू मैत्थू के संग कौर्क हो आ, बलारनी स्टोन को चूम लेना।”\n“तू नहीं चलेगा ?”\n“नहीं, मैं किसी और से मिलना चाहता हूँ। तू वहाँ बोर होगा। तुम्हारे लौटने तक मैं भी आ जाऊँगा।”\nबलदेव को पता था कि शौन बहुत सारी बातें उससे छुपा लिया करता था। उन बातों को जानने का उसका कोई हक नहीं बनता था। लेकिन, दोस्ती में ऐसा होना उसे चुभता। वह कौर्क जाने के लिए मन बनाने लगा। ‘बलारनी स्टोन’ के बारे में उसने काफी कुछ सुन रखा था कि इसे चूमने से आदमी के बोलने की शक्ति बढ़ती है। ज्यादा बोलने वाले को ‘बलारनी ब्वॉय’ इसी मिथ के तहत कहा जाता है।\nऔर कोई बात होती तो शौन बलदेव से परदा न रखता, पर यह सब कैरन के बारे में था, इसलिए वह उसे कुछ बताना नहीं चाहता था। कैरन और बलदेव का रंग एक था, इसलिए उसे कई बार वहम हो जाता था कि ये दोनों कहीं आपस में मिल न जाएं, कि बलदेव कैरन की मदद न करने लग पड़े। यद्यपि उसे पता था कि कैरन बलदेव को पसन्द नहीं करती थी। बलदेव साल भर से उसके फ्लैट में रह रहा था, पर कैरन कभी भी उसे सीधे मुँह नहीं बुलाती थी। कैरन को उसका फ्लैट में रहना भी पसन्द नहीं था। यह शौन ही था जो कि बलदेव को कहीं और नहीं जाने देता था, क्योंकि उसे किराया आता था। जितना बलदेव उसे किराया देता, लगभग उतना ही कौंसल के फ्लैट का किराया था। अर्थात शौन मुफ्त में रह रहा था। अब हालात बदल रहे थे। उसके और कैरन के बीच झगड़ा बहुत बढ़ चुका था, इसलिए बलदेव को किसी अन्य जगह चले ही जाना चाहिए था।\nकैरन से विवाह करवाकर वह बहुत बड़ी गलती कर बैठा था। ऐसी गलती जो सुधारी नहीं जा सकती। कैरन का अंहकार बहुत ऊँचा था, यह बात वह पहले से ही जानता था। भारतीय पत्नीवाली तो उसमें एक भी बात नहीं थी। इतना अंहकार तो बलदेव की पत्नी सिमरन में भी नहीं था। वह लौट पड़ती थी पर कैरन तो लौटती ही नहीं थी। जैसा कि वह कहा करती थी, उसका बाप मिनिस्टर था या बहुत अमीर था, यह कोई ऐसी बड़ी बात भी नहीं थी। वह स्वयं मॉरीसस जाकर देख आया था। कैरन जब वापस चली गई थी तो वह मॉरीसस गया था और उसे विवाह के लिए राजी करके ले आया था। विवाह के पश्चात् महीना भर वह ठीक रही, फिर उसने अपना रंग दिखाना आरंभ कर दिया था। अगर शौन पूरब में चलने के लिए कहता तो वह पश्चिम की ओर जाती। वह हर समय लड़ने का कोई न कोई बहाना खोजती रहती। पिछले दो वर्षों में वह तीन बार अपने देश भी घूम आई थी। शौन सोचता, अपने घरवालों से बिछुड़ने का दु:ख होगा। पहले पहल शौन को लगता था कि शायद घर में अकेली रहने के कारण वह बोर हो जाती होगी, इसलिए लड़ती होगी। वह चाहता था कि कैरन अपनी बहन के पास हो आया करे या फिर कोई सहेली ही खोज ले। लेकिन इन्हीं दिनों में वह गर्भवती हो गई। पैटरशिया का जन्म हुआ तो शौन को कुछ आशा बंधी कि बच्ची की देखभाल में कैरन बदल जाएगी, परन्तु वह बदली नहीं बल्कि और अधिक चिड़चिड़े स्वभाव की हो गई। पैटरशिया की क्रिश्चिनिंग की रस्म पर शौन के कुछ दोस्त इकट्ठे हुए तो कैरन ने किसी छोटी-सी बात पर खफ़ा होकर सभी का अपमान कर दिया।\nशौन के स्थान पर कोई और होता तो चुप होकर एक तरफ़ हो जाता। पर वह कैथोलिक था। तलाक उसके मज़हब में नहीं था। कैरन से छुटकारा पाना कठिन हो गया था। फादर जोय ने उसके विवाह की रस्म निभाई थी। उसने फादर से बात की। लेकिन फादर जोय कैरन का पक्ष ही लेने लगता। कैरन भी फादर जोय को जानती थी। उसके पास आती-जाती रहती थी। जब शौन ने शिकायत लगाई तो उसने कैरन को बुलाकर अकेले में सारी बात की थी। लेकिन फादर जोय को उसमें कोई बड़ा दोष नज़र नहीं आता था। शौन के लिए कैरन इतनी बड़ी समस्या थी कि आयरलैंड आने की झिझक, जो कि ऐलिसन के कारण या फॉर्म के छिन जाने के कारण उसके अन्दर घर कर गई थी, भी उसको रोक नहीं सकी थी।\nशौन के पास कैरन से मुक्ति का एक ही तरीका था कि कैरन खुद ही उसे छोड़कर कहीं चली जाए। लेकिन वह जाती नहीं थी। बहुत सोच-विचार के बाद उसने एक अन्य तरीका सोचा कि यह विवाह ही रद्द कर दिया जाए। बाइबिल में से उसने यह बात खोजी थी कि कैथोलिक धर्म में तलाक नहीं है, पर विवाह कैंसिल किया जा सकता है। जहाँ विवाह में कोई धोखा हो, वहाँ विवाह को खत्म किया जा सकता है। शौन इसी नुक्ते को लेकर विवाह कैंसिल करवाने के चक्कर में था। वह यह सिद्ध करना चाहता था कि कैरन ने सिर्फ़ पासपोर्ट लेने की खातिर उससे विवाह करवाया है, सिर्फ़ ब्रतानिया में टिकने के लिए। उसने फादर जोय को इस बाबत यकीन दिलाने का यत्न किया, पर असफल रहा। अब वह फादर जोह्नसन से मिलकर इस बारे में बात करना चाहता था। फादर जोह्ननसन बहुत प्रसिद्ध पादरी था। उसकी राय को बड़े-बड़े लोग मानते थे। फादर जोय ने तो मानना ही था। फादर जोह्नसन मशहूर पादरी सेंट पैटरिक के खानदान में से था। यह वही सेंट पैटरिक था जिसने आयरलैंड में से साँप भगाये थे और आयरिश लोग जिसका दिन हर वर्ष बहुत धूमधाम से मनाते थे। फादर जोह्नसन धार्मिक व्याख्या में एक अथॉरिटी था।\nशौन तैयार होकर वॉटरफोर्ड के रास्ते होता हुआ डबलिन पहुँच गया। उसने फादर जोह्नसन से चिट्ठी लिखकर पहले ही समय ले रखा था। समय सुनिश्चित नहीं था कि किस दिन और कितने बजे मिलना है। फादर जोह्नसन ने लिखा था कि ये दो हफ्ते वह लोकल स्टेशन पर ही होगा, वह जब चाहे आ जाए। वह रास्ते भर उन्हीं बातों को और उन्हीं नुक्तों को दोहराता रहा, जिन्हें उसे फादर जोह्नसन के सम्मुख रखना था। उसने पूरी तैयारी की हुई थी।\nवह डबलिन के मेन चर्च में पहुँचा तो पता चला कि फादर बाहर गया हुआ था, शाम तक लौटेगा। शौन अपने आने की सूचना एक नोट लिखकर छोड़ आया और पुन: आने की संभावित तारीख भी।\nवापस लौटते हुए जहाँ उसे वक्त के व्यर्थ जाने का दुख था, वहीं कुछ राहत भी थी कि अच्छा हुआ, फादर जोह्नसन नहीं मिला। वह बहस-मुबाहसे से बच गया। वह जानता था कि विवाह कैंसिल करवाना इतना सरल नहीं था। इस नुक्ते पर उसने कभी कोई विवाह कैंसिल होते नहीं देखा था। फिर भी, बाइबिल में से लिए ये नुक्ते उसे वजनदार प्रतीत होते थे। वैलज़ी के करीब आया तो वह बलदेव के बारे में सोचने लगा कि इस वक्त तो वह मैथ्यू के संग किसी पब में ही होगा।\nबलदेव और मैथ्यू कौर्क गए। ‘बलारनी स्टोन’ को उन्होंने चूमा और वापस लौट आए। बलदेव ने इस स्टोन को जीभ लगाने की कथा सुनी हुई थी, पर यह नहीं मालूम था कि इतनी मुश्किल से जीभ लगेगी या चुम्बन लेना संभव हो सकेगा। किसी लम्बी चारपाई के नीचे लेट कर आगे बढ़ो तो चूमो। पर लोग दूर-दूर से आ रहे थे। पत्थर चूमनेवालों की लाइन लगी हुई थी। उसने मैथ्यू से कहा–\n“मैथ्यू, बलारनी ब्वॉय बनना इतना सरल नहीं।”\nवे दोनों कौर्क से लौटते समय राह में कई पबों में रुकते आए थे और दोपहर तक ज़ोज़ी के पास पहुँच गए। कौर्क नज़दीक ही था। एक घंटा आने में और एक घंटा जाने में। ज़ोज़ी के पास जाने से पहले मैथ्यू उसे कहीं दूसरी और ले चला था। सड़क किनारे एक झुग्गी के समीप कार खड़ी करते हुए पूछने लगा–\n“तू क्रिक ग्रेन को जानता है ?”\n“हैनरी ग्रेन को, जो शौन का खास दोस्त है, बहुत अमीर है।”\n“हाँ, हैनरी ग्रेन जिसकी कपड़े की बहुत बड़ी फैक्ट्री है।”\n“हाँ, क्रिक ग्रेन उसका बाप है और यह हट उसी की है।”\n“पर यह तो बहुत साधारण दीखती है।”\n“हाँ, यह अपने बेटे से नाराज हो गया और राह में यह हट डालकर बैठ गया, समाज में उसकी बेइज्जती करने के लिए कि बेटा इतना अमीर है और बाप इस छोटी-सी हट में रह रहा है।”\n“नाराज हो गया ? किस बात पर ?”\n“हैनरी ने अपनी मर्जी से विवाह करवा लिया था।”\nबलदेव मन ही मन हँसा कि ये लोग आयरिश नहीं, निरे पंजाबी ही हैं। छोटा-सा कमरा था। ऊपर सरकण्डों की मोटी छत और ठिगनी-सी दीवारें। क्रिक ग्रेन उन्हें प्यार से मिला। मैथ्यू ने जब बताया कि यह शौन का दोस्त है और लंडन से आया है तो वह और भी खुश हो गया और गीनस की बोतलें उन्हें पेश कीं।\nज़ोज़ी के पब में उसकी स्थानीय लोगों से बातचीत हुई। शौन के दोस्त भी आ गए। शाम की महफिल हैनरी ग्रेन ने अपने घर में रख ली। वहाँ करीब पंद्रह मित्र एकत्र हो गए। हँसी-मजाक चलता रहा। सभी उससे मोह जता रहे थे। बहुत से लतीफ़े बलदेव की समझ में नहीं आ रहे थे। एक तो मुहावरा गहरा आयरिश था और दूसरी बात यह कि लतीफ़े उसे क्लिक भी न करते। फिर, वहीं शौन भी आ गया। पहले वह पब गया था– ज़ोज़ी वाले। वहीं से पता चला कि महफिल यहाँ लगी थी। शौन आते ही पादरियों से जुड़े लतीफ़े सुनाने लगा।\nशौन ने बलदेव को अधिकांश आयरलैंड घुमा दिया था। आयरलैंड देखने में इंग्लैंड या स्कॉटलैंड जैसा ही था। कुछेक बातें भिन्न नज़र आती थीं। गोरों के राज की कई निशानियाँ अभी भी कायम थीं। हो सकता था कि उन्हें जानबूझ कर यूँ ही रहने दिया गया हो। उसे हैरानी काउंटी गैलवे जाकर हुई जहाँ कि गेयलिक बोली जाती थी। वह हैरान था यह जानकर कि अंग्रेजी पूरी आयरिश जुबान को खा गई और गेयलिक एक कोने में कैसे बची रही।\nएक दिन शौन ने पूछा–\n“डेव, आयरलैंड कैसा लगा ?”\n“बहुत बढि़या। सच बात तो यह है कि मैं यहाँ आना नहीं चाहता था और अब वापस नहीं जाना चाहता। लोग बहुत ही मिलनसार और प्यारे हैं।”\n“फिर एक बात कहूँ ?”\n“क्यों न यहीं बस जाएं। तू भी सिमरन से भाग रहा है और मैं कैरन से... वापस लंदन लौटकर क्या करेंगे। सोच कर देख।”\n“यहाँ क्या करेंगे ?”\n“बिजनेस करेंगे। पंद्रह हज़ार तेरे पास है और पंद्रह हज़ार मेरे पास। बहुत हैं कारोबार शुरू करने के लिए।”\nबलदेव चुप हो गया। पिछले साल उन दोनों ने मिलकर अमेरिकन शेयर खरीदे थे। शेयरों की कीमत एकदम बढ़ गई थी और उन्हें पंद्रह-पंद्रह हज़ार पौंड मिल गए थे।\nअगले दिन शौन उसे एस्टेट एजेंटों के पास ले गया। सम्पत्तियाँ बहुत सस्ती थीं। लंदन के मुकाबले तो बहुत ही सस्ती। कई बार तो उसका जी ललचाने लगता। उन्होंने सौ एकड़ का एक फॉर्म देखा। उसमें पचास एकड़ का एक खेत बिलकुल समतल था, पंजाब के खेतों जैसा। उसे देखकर तो एक बार उसके अन्दर का किसान उछलकूद मचाने लग पड़ा था। फिर उसने सोचा कि नहीं, उसके रहने के लिए यहाँ कुछ भी नहीं था। और लंदन में बहुत कुछ था। वहाँ थेम्ज़ थी, वहाँ गुरां थी।\nशौन एक दिन फिर बहाना बनाकर डबलिन में फादर जोह्नसन से मिलने चला गया। लम्बा चोगा पहने और सिर पर टोपी लगाए पादरी चर्च के बगीचे में घूम रहा था। शौन ने उसे पहचान लिया।\nउसने उसकी तस्वीर देख रखी थी। उसने पादरी का हाथ थाम कर चूमा। पादरी उसे अन्दर अपने कमरे में ले गया। शौन ने कहा–\n“फादर, मैं एक संकट में फंस गया हूँ। आपकी सलाह और मदद लेने आया हूँ।”\n“हाँ, मैंने तेरी चिट्ठी में पढ़ा था। मुझे अफसोस है कि उस दिन हम नहीं मिल सके।”\n“यह कोई बड़ी बात नहीं, पर अब मेरी मदद करो।”\n“ज़रूर करूँगा। वैसे मैं तेरे दादा को जानता था। तेरे बाप को भी एक बार मिला था। तेरे दादा की बहुत धूम थी, बहुत ही समर्पित आदमी था, देश के लिए और मनुष्यता के लिए।”\n“जी हाँ, पर मेरे जन्म से पहले ही इस दुनिया से चले गए।”\n“आमीन ! यही तो चीज़ है, जिस पर किसी का वश नहीं है। हाँ, हम अपनी बात की ओर लौटते हैं। क्या मसला है तेरा ?”\n“किसी विदेशी औरत ने मुझे विवाह में फंसा लिया।”\n“तू कैसे कह सकता है कि उसने तुझे फंसा लिया ?”\n“उसने विवाह के समय बहुत सारा झूठ बोला, वह क्रिश्चियन भी नहीं थी।”\n“क्रिश्चियन न होना तो बड़ा गुनाह नहीं, गुनाह है क्रिश्चियन होकर सच्चे क्रिश्चियन का न होना।”\n“ठीक है फादर, उसने विवाह सिर्फ़ पासपोर्ट लेने के लिए करवाया, इन देशों में टिकने के लिए। नहीं तो वह विवाह नहीं चाहती थी।”\n“हाँ, यह बात तो सोचने वाली है।”\n“फादर, अब बताओ कि मैं इस गलती को कैसे सुधार सकता हूँ।”\n“पर यह गलती तेरी तो नहीं हुई, उसकी हुई।”\n“पर फंस तो मैं गया न विवाह के बंधन में। मुझे इससे मुक्त करो।”\n“विवाह किसने करवाया था ?”\n“फादर जोय ने, क्रिकलवुड लंदन के मेन चर्च...।”\n“फादर जोय से बात की थी ?”\n“जी हाँ, वह कई बातों में स्पष्ट नहीं थे।”\n“ठीक है... कितना समय हो गया विवाह हुए को ?”\n“दो साल से ऊपर हो गए।”\n“कोई बच्चा तो नहीं ?”\n“जी, एक बच्ची है साल भर की।”\n“यह बच्ची रजामंदी से थी ?”\nशौन कोई जवाब न दे सका। फादर ने फिर पूछा–\n“उसने कभी बच्ची से निजात पाने की कोशिश तो नहीं की ?”\nशौन ने फिर भी कोई उत्तर नहीं दिया। फादर जोह्नसन कुछ देर सोचता रहा और फिर कहने लगा–\n“भाई शौन मरफी, यह बहुत गम्भीर मसला है। दोनों पक्षों की बात सुनकर ही फैसला हो सकता है। मेरी सलाह है कि तू वापस घर जा और सच्चे क्रिश्चियन की तरह अपने फर्ज़ निभा। मैं फादर जोय को चिट्ठी लिखूँगा और सारे हालात जानकर ही सलाह देने के काबिल होऊँगा। इस वक्त मैं तेरी कोई मदद नहीं कर सकता। फिर भी, अगर ज़रूरत पड़े तो हिचकिचाना नहीं, सीधा मेरे पास आ जाना…\nप्रस्तुतकर्ता सुभाष नीरव पर 4:12 pm3टिप्‍पणियां:\nलेबल: गवाक्ष - अगस्त 2008


सीएम योगी तक पहुंचा बुलंदशहर की बेटी का वायरल वीडियो, फिर क्या हुआ जानिए | Post Adda -\nHome वीडियो सीएम योगी तक पहुंचा बुलंदशहर की बेटी का वायरल वीडियो, फिर क्या...\nसीएम योगी तक पहुंचा बुलंदशहर की बेटी का वायरल वीडियो, फिर क्या हुआ जानिए\nबुलंदशहर: उत्तर प्रदेश के मुख्यमंत्री योगी आदित्यनाथ ने दिवाली की पूर्व संध्या पर अवैध तरीके से पटाखा बेचने के आरोप में गिरफ्तार विक्रेता को न केवल रिहा कराया बल्कि उसकी नाबालिग बेटी के लिए उपहार भी भिजवाया. बता दें पुलिस वैन के सामने बेटी की तरफ से पिता को छोड़ने की बार-बार की जा रही याचना का वीडियो सोशल मीडिया पर वायरल होने के बाद सीएम योगी ने ये कदम उठाया. मुख्यमंत्री के करीबी सहायक शलभ मणि त्रिपाठी ने पुष्टि की है कि पटाखा विक्रेता को पकड़ने की घटना बुलंदशहर के खुर्जा कस्बे की है.\nआपको बता दें कि स्थानीय पुलिस ने शुक्रवार को खुर्जा के मुडेखेड़ा रोड से बच्ची के पिता को अवैध रूप से पटाखा बेचने के आरोप में कुछ अन्य लोगों के साथ पकड़ा था. वीडियो में दिख रहा है कि लड़की पुलिस वैन के सामने पिता को छोड़ने की याचना कर रही है और पुलिस वाले उसे नजरअंदाज कर रहे हैं. यहां तक वैन चालक बच्ची को धक्का देते हुए भी दिख रहा है.\nसीएम ने भिजवाया उपहार\nवीडियो वायरल होने के बाद सीएम योगी ने पाया कि पुलिस कर्मी का व्यवहार ‘असंवेदनशील’ था. इसके साथ ही मुख्यमंत्री ने न केवल बच्ची के पिता को रिहा करने का आदेश दिया बल्कि बच्ची के लिए दिवाली का उपहार भी भिजवाया. बुलंदशहर के वरिष्ठ पुलिस अधीक्षक संतोष कुमार सिंह ने भी मुख्यमंत्री के आदेश पर पुलिस की तरफ से लड़की को मिठाई भेजने की पुष्टि की है.\nये हैं छठ पूजा के बेहतरीन गीत, देखें\nबाथरूम में नहाते हुए इस लड़की ने किया Hot डांस, वीडियो...\nVideo : ने ‘बुर्ज खलीफा…’ पर धमाकेदार डांस कर दिया ये...


Ex Adult Star Mia Khalifa supports Farmer Protest | Ex-Adult Star भी उतरीं Farmers के पक्ष में, Tweet कर कही ये बात - Bharatmajha\nEx Adult Star Mia Khalifa supports Farmer Protest | Ex-Adult Star भी उतरीं Farmers के पक्ष में, Tweet कर कही ये बात\nनई दिल्ली: किसान आंदोलन (Farmer Protest) की गूंज अब विदेश तक पहुंच गई है. अमेरिकी सिंगर रिहाना (Riahanna) के बाद अब पूर्व पोर्न स्टार ने भी किसानों के पक्ष में अपना समर्थन दिया है. मिया खलीफा (Mia Khalifa) ने दिल्ली के किनारों पर हो रहे किसान प्रदर्शन को लेकर ट्वीट किया है और अपने ट्वीट में मानवाधिकारों की बात की है.\nसपोर्ट में उतरीं मिया\nपूर्व पोर्न स्टार मिया खलीफा वैसे ही चर्चा का विषय बनी रहती हैं, ऐसे में किसानों को समर्थन देने के बाद मिया एक बार चर्चा में आ गई हैं. मिया ने अपने ट्वीट में लिखा है कि मानवाधिकार उल्लंघन (Human Rights Violation) में ये सब क्या हो रहा है? नई दिल्ली के आसपास इंटरनेट काट दिया गया है. पूर्व पोर्न स्टार मिया खलीफा का यह ट्वीट इंटरनेट पर वायरल हो रहा है. मिया खलीफा ने इसके बाद भी एक ट्वीट किया. इसमें उन्होंने लिखा कि मैं किसानों के साथ खड़ी हूं. मिया खलीफा ने अपने ट्वीट के साथ एक फोटो भी शेयर की है, जिसमें प्रदर्शनकारियों के हाथों में एक पोस्टर है, जिसमें लिखा है, ‘किसानों को मारना बंद करो.’ उनके इस ट्वीट पर काफी लोगों ने प्रतिक्रियाएं दी हैं. इससे पहले मंगलवार रात को रिहाना ने किसान आंदोलन से जुड़ी एक खबर शेयर करते हुए ट्वीट किया था, ‘हम इस बारे में बात क्यों नहीं कर रहे हैं.’\nकौन है मिया खलीफा ?\nआपको बता दें मिया खलीफा एक पूर्व एडल्ट स्टार हैं. साल 2014 में उन्होंने पोर्न इंडस्ट्री में काम करना शुरू किया था. मिया ने सुर्खियां तब बटोरी जब वो सिर्फ दो महीनों में हब पर सबसे ज्यादा देखी जाने वाली स्टार बन गईं. हालांकि, उनके करियर की पसंद को लेकर मिडल-ईस्ट देशों (Middle East Countries) में विवाद का सामना करना पड़ा था विशेष रूप से उन वीडियोज के लिए जिसमें उन्होंने हिजाब पहने हुए वीडियोज बनाए थे.\nमिया की शादी\nयह पहली बार नहीं है कि मिया चर्चा में आई है. मिया ने अपने बतौर पोर्न स्टार अपने करियर च्वाईस को लेकर खुलकर बात की थी. उनका कहना था कि उनकी ये पसंद बिलकुल सही नहीं थी. पर्सनल लाइफ की बात करें तो मिया ने पिछले साल अपने ब्वायफ्रेंड रोबर्ट सैंडबर्ग (Robert Sandberg) से शादी कर ली थी. यह उनकी दूसरी शादी थी. मिया ने पहली शादी साल 2011 में अपने स्कूल टाइम ब्वॉयफ्रेंड से की थी.\nCase Filed In Maharashtra Against Sharjeel Usmani, Accused Of Inciting Communal Sentiment – शरजील उस्मानी के खिलाफ महाराष्ट्र में केस दर्ज, सांप्रदायिक भावना भड़काने का आरोप


रीठा (Sapindus Mukorossi) परिचय गुण तथा आयुर्वेदिक उपयोग - Key To Health\nHome > बालों की देखभाल > रीठा (Sapindus Mukorossi) परिचय गुण तथा आयुर्वेदिक उपयोग\nरीठा (Sapindus Mukorossi) परिचय गुण तथा आयुर्वेदिक उपयोग\nरीठा (Sapindus Mukorossi) – भारत की भूमी अनेकों जड़ी बूटियों एवं ऐसे पौधों से भरी पड़ी है. जिन का हम सामान्य जनजीवन में प्रयोग कर सकते हैं. ईश्वर ने धरती पर सब कुछ हमारी जरूरत के अनुसार ही बनाया है. लेकिन आधुनिकता की अंधी दौड़ में हम अपनी पुरातन अभ्यता को भूल ही गए हैं.\nआज इसी का परिणाम है की जो चीजें हमें प्रक्रती प्रदत्त हैं. जो हमें सुलभ और सस्ती मिलती हैं. हम उन का प्रयोग न करके कृत्रिम चीजों का प्रयोग करते हैं. जो महंगे होने के साथ-साथ स्वभाब से भी अच्छे नहीं होते हैं.\nरीठा (Sapindus Mukorossi) के वृक्ष भारत के प्राय: अभी इलाकों में पाए जाते हैं. यह वृक्ष आकार में काफी बड़े होते हैं. इसके पत्ते गूलर के पत्तों से थोड़े बड़े होते हैं. यह पेड़ साधारण होने के साथ गुणों से भरा होता है. साबुनों की अपेक्षा रीठा ज्यादा लाभ दायक होता है. शैम्पू की जगह रीठा (Sapindus Mukorossi) बालों के लिए ज्यादा श्रेष्ठ होता है.\nरीठा (Sapindus Mukorossi) परिचय गुण तथा इसके आयुर्वेदिक उपयोग\nरीठा (Sapindus Mukorossi) के गुण\nरीठा (Sapindus Mukorossi) के फल छोटे नीबू के आकार के होते हैं. कच्चे फल हरे और पक कर काले हो जाते हैं. इन फलों के अंदर सख्त गोल बीज होता है. फलों के गूदे से एक प्रकार का रस निकलता है जो अत्यंत झाग देता है इससे नहाने से बालों और त्वचा में चमक आती है और त्वचा के रोम छिद्र खुल जाते हैं.\nप्राचीन काल में रीठे के बीज गले में बाँधने से नजर नहीं लगती है. इसी लिए लोग गले में इसके बीजों की माला बना कर पहनते थे. रीठे के पत्तों को पारे में पीसने से एक गोली बन जाती है. जो बर्तन या चांदी के गहने चमकाने के काम आती है.\nरीठे और आवला को मिला कर सिर धोने से बाल हमेशा काले, घने और चमकदार बने रहते हैं. रीठे के घोल में कपड़े धोने से मैले कपड़े भी एक दम साफ हो जाते हैं. रीठे का प्रयोग कई प्रकार की बीमरियों में औषधी के रूप में किया जाता है.\nरीठा (Sapindus Mukorossi) के अन्य नाम\nइसे कई नामों से जाना जाता है जैसे अरिष्ट, अरीठा, रीठा (Sapindus Mukorossi), करंज, अतल, कंकुद, बुन्दक.\nरीठा (Sapindus Mukorossi) के आयुर्वेदिक उपयोग\nपैरों में जलन होने पर- धुप में नंगे पैर चलने से या किसी और कारण से हुयी पैरों की जलन में रीठे का फैन मलने से जलन कम हो जाती है.\nदस्त और उल्टी लगने पर- रीठे के फैन को निकाल कर हाथ और पैरों पर मलने से तथा कुछ देर के अन्तराल में पिलाने से आराम आता है.\nकफ बढ़ने पर- सर्दी में कफ बढ़ने से रीठे के पानी का सेवन करने से कफ कम हो जाता है और छाती में जमे कफ को रीठे की छाल का काढ़ा बना कर पीने से यह फट कर निकल जाता है.\nदिमांगी बीमारी में- दिमांगी बीमारी होने पर काली मिर्च को रीठे के पानी में पीस के नाक में डालना चाहिए.\nबिच्छू के विष पर- एक रीठे के छिलके को गुड़ में पीस कर उसकी गोलियां बना कर एक गोली खा कर ठंडा पानी पियें थोड़ी देर बाद एक गोली गरम पानी से लें फिर तीसरी गोली ठंडे पानी से लें ऐसा करने से विष जल्दी उतर जाता है.\nनहारू होने पर– रीठे के बीज को हिंग के साथ कूट कर गर्म करके बाँधने से आराम आता है.\nजानवरों को सांप काटने पर- रीठे का आधा किलो फैन और आधा किलो पानी मिला के पिलाने और काटे हुए स्थान पर रीठे का फैन लगाने से विष उतर जाता है.\nदौरा पड़ने पर- रीठे के पानी को नाक में डालने से दौरा ठीक हो जाता है. और साथ ही रीठे को जला कर उसकी धूमनी देने से भी आराम आता है.\nप्रसूती के समय – उत्पन्न परेशानी में- प्रसूती के समय गर्भ के बाहर न निकलने पर रीठे की छाल को कूट कर उसकी बत्ती बना कर योनी मार्ग में रखने से प्रसूती आराम से हो जाती है.\nनोट- सभी प्रकार के विष में रीठे का पानी नाक व आख में डालने से लाभ होता है.\nकैसा लगा आपको ये लेख. अपने सुझाव निचे दिए गये कमेंट बॉक्स में हमारे साथ जरुर शेयर करें. अगर रीठे से सम्बंधित कोई जानकारी आपके पास है. तो हमारे साथ शेयर करे ताकि हम इस जानकारी को अपडेट कर सकें.\nबालों की देखभाल स्वास्थ्य सुझाव Sapindus Mukorossi, रीठा\nइमली (Tamarind) का परिचय गुण तथा इसके आयुर्वेदिक उपयोग


RBI ने 15 नवंबर को आर्थिक प्रणाली में 12 हजार करोड़ रुपये की नकदी डालने की घोषणा की > Ujjawal Prabhat | उज्जवल प्रभात\n14/11/2018 - 4:07 PM\nभारतीय रिजर्व बैंक (RBI) ने 15 नवंबर को सरकारी प्रतिभूतियों की खरीद के माध्यम से आर्थिक प्रणाली में 12 हजार करोड़ रुपये की नकदी डालने की घोषणा की है. केंद्रीय बैंक की तरफ से एक बयान में कहा गया कि मौजूदा स्थिति व आगे चलकर टिकाऊ तरलता की जरूरत को देखते हुए आरबीआई ने मुक्त बाजार परिचालन के तहत सरकारी प्रतिभूतियों की खरीद का फैसला किया है. इसके तहत केंद्रीय बैंक 15 नवंबर को 120 अरब रुपये की नकदी प्रणाली में डालेगा.\nनकदी की कमी से उबरने में मदद मिलेगी\nओएमओ परिचालन से आईएलएंडएफएस समूह की कंपनियों द्वारा भुगतान में कई बार चूक की वजह से पैदा हुई नकदी की कमी की स्थिति से उबरने में मदद मिलेगी. पात्र भागीदार रिजर्व बैंक के कोर बैंकिंग समाधान (ई-कुबेर) प्रणाली पर 15 नवंबर को इलेक्ट्रॉनिक फार्मेट में अपनी पेशकश जमा कर सकते हैं. नीलामी के परिणाम उसी दिन घोषित किए जाएंगे. सफल भागीदारों को भुगतान उसके अगले दिन किया जाएगा.\nआरबीआई ने नकारी थी नकदी संकट की बात\nगौरतलब है पिछले दिनों रिजर्व बैंक के गवर्नर उर्जित पटेल ने दावा किया था कि देश के किसी भी क्षेत्र में नकदी संकट नहीं है. उन्होंने कहा था कि बहुत नकदी की अनुपलब्धता यदि होती भी है तो यह उतने गंभीर स्तर पर नहीं है, जितनी प्रचारित की जा रही है.\nRBI ने 15 नवंबर को आर्थिक प्रणाली में 12 हजार करोड़ रुपये की नकदी डालने की घोषणा की\t2018-11-14


गहरी और मीठी नींद दिलाएगा ये तकिया - The Achiever Times | Lucknow Hindi News\nगहरी और मीठी नींद दिलाएगा ये तकिया\nSeptember 14, 2018\tMain Slide, जीवनशैली0Views\nएक अदद अच्छी नींद के लिए तरस रहे हैं? तेज गर्मी के चलते रात में समय से बिस्तर पकड़ लेने के बावजूद घंटों करवट बदलने में गुजर जाते हैं? अगर हां तो परेशान मत होइए। अमेरिका की मशहूर टेक फर्म हाइबर ने ‘द सिंबा हाइब्रिड’नाम की ऐसी तकिया तैयार की है, जो गर्मी में ठंडक और ठंडक में गर्मी का एहसास कराके आंखों में मीठी नींद भर देगी।\n‘ब्लूमबर्ग’के मुताबिक ‘द सिंबा हाइब्रिड’के निर्माण में ‘आउटलास्ट’नाम के एक खास तत्व का इस्तेमाल किया गया है। अमेरिकी अंतरिक्ष एजेंसी नासा स्पेस यात्रियों को तापमान में होने वाले बदलाव के दुष्प्रभावों से बचाने के लिए ‘आउटलास्ट’का सहारा लेती है। साइट की मानें तो ‘आउटलास्ट’तापमान के हिसाब से तकिया को ठंडक या गर्मी प्रदान करता है। इससे गर्मी में व्यक्ति को पसीना नहीं होता। दिमाग ठंडा रहने से वह जल्दी नींद के आगोश में चला जाता है। वहीं, सर्दी में उसे ठंड नहीं सताती। तकिया से निकलने वाली गर्मी के चलते वह बिना सिर ढके ही सो पाता है।\nनिर्माताओं के अनुसार ‘द सिंबा हाइब्रिड’खास स्प्रिंग से भी लैस है। यूजर चाहे तो इसकी ऊंचाई अपनी सुविधा के हिसाब से तय कर सकता है। यह तकिया बेहद नरम होगी। हाइबर साल के अंत में इसे अमेरिकी बाजार में उपलब्ध कराने की योजना बना रही है। तकिये की कीमत 123 डॉलर (लगभग 8,610 रुपये) रखी गई है।\nPrevious दिल की सेहत के लिए अच्छा है फुल क्रीम दूध\nNext राष्ट्रपति से सम्मानित छात्रा को अगवा करके किया गैंगरेप, छुट्टी पर आए फौजी की करतूत


10 प्वॉइंट्स में जानें 1965 की जंग के 'हीरो' मार्शल अर्जन सिंह को - Clipper28 Digital Media\n10 प्वॉइंट्स में जानें 1965 की जंग के ‘हीरो’ मार्शल अर्जन सिंह को\nनई दिल्ली: मार्शल अर्जन सिंह का शनिवार की शाम 98 वर्ष की उम्र में निधन हो गया. उन्हें सेना के रिसर्च एंड रेफरल अस्पताल में भर्ती कराया गया था.\nप्रधानमंत्री नरेंद्र मोदी और रक्षा मंत्री निर्मला सीतारमण अर्जन सिंह का हाल जानने अस्पताल पहुंचे थे. 1965 के भारत-पाकिस्तान युद्ध में उन्होंने महत्वपूर्ण भूमिका निभाई थी.\nसिंह भारतीय वायुसेना के एक मात्र अधिकारी थे जिनकी पदोन्नति पांच सितारा रैंक तक हुई. वह 1964 से 1969 तक भारतीय वायुसेना के चीफ रहे थे. आइए उनके बारे में विस्तार से जानते हैं…\nair-force all-about arjan-singh indian know marshal


WhatsApp ने तीन नए फीचर्स का किया ऐलान, लेकिन एक शर्त है - whatsapp for business new features for web and desktop ttec - AajTak\nWhatsApp Business के लिए ये फीचर्स हैं जिन्हें अब वॉट्सऐप वेब और डेस्कटॉप पर भी यूज किया जा सकता है. आपको बता दें कि वॉट्सऐप वेब और डेस्कटॉप दो अलग प्लेटफॉर्म हैं.\n(अपडेटेड 24 जनवरी 2019, 7:21 PM IST)\nपॉपुलर इंस्टैंट मैसेजिंग ऐप WhatsApp में नए फीचर्स जुड़े हैं. पिछले साल जनवरी में कंपनी ने WhasApp Business ऐप लॉन्च किया था. कंपनी का दावा है कि अब तक वॉट्सऐप बिजनेस के 50 लाख यूजर्स हैं. कंपनी ने अपने ब्लॉगपोस्ट में कहा है, ‘भारत के बंगलुरु बेस्ड एक Eyewear ने बताया है कि नए सेल का 30 फीसदी हिस्सा वॉट्सऐप बिजनेस से जेनेरेट किया गया है’\nकंपनी ने WhatsApp Business की पहली सालगिरह के मौके पर कंपनी ने WhatsApp Web और desktop के लिए कुछ नए फीचर्स जारी किए जा रहे हैं. इन फीचर्स में ये नए ऑप्शन्स मिलेंगे.\nQuick Replies: इस फीचर को कॉमन सवालों के जवाब देने के लिए यूज किया जाता है. इसे यूज करने के लिए कीबोर्ड पर ‘/’ प्रेस करना है. यहां से क्विक रिप्लाई सेलेक्ट करके सेंड किया जा सकता है.\nLebels: अपने चैट्स और कॉन्टैक्ट्स को एक लेबल से ऑर्गनाइज कर सकते हैं, ताकि इन्हें ढूंढने में आसानी हो.\nChat list filtering: यह मैसेज छांटने का फीचर है. इसके तहत आप आसानी से फिल्टर लगा कर चैट्स ढूंढ सकते हैं. इनमें Unread मैसेज, ग्रुप्स और ब्रॉडकास्ट लिस्ट से फिल्टर कर सकते हैं.\nWhatsApp ने एक स्टेटमेंट में कहा है, ‘इन फीचर्स को कंप्यूटर में यूज करने से बिजनेस यूजर्स समय की बचत कर सकेंगे और कस्टमर्स को जल्द सपोर्ट दे सकेंगे. हम वॉट्सऐप बिजनेस को आगे बढ़ाने को लेकर उत्साहित हैं और नए फीचर्स लाए जा रहे हैं जो कस्टमर्स के लिए बिजनेस अकाउंट्स से डील करना आसान बनाएगा.\nवॉट्सऐप ने हाल ही में आम यूजर्स के लिए भी कुछ नए फीचर्स दिए है जो बीटा वर्जन में है. इसके अलावा कुछ फीचर्स जल्द आने वाले हैं और इनमें सबसे इंपॉर्टेंट डार्क मोड है जिसकी काफी चर्चा है. एक कॉन्सेप्ट शेयर किया गया है और बताया जा रहा है कि वॉट्सऐप का डार्क मोड फीचर ऐसा ही दिखेगा. इसके साथ ही वॉट्सऐप में फिंगरप्रिंट और फेस आईडी सपोर्ट दिए जाने की भी खबरें हैं और जल्द ही अपडेट में ये फीचर दिया जा सकता है.


बाढ़ की संभावनाओं को देखते हुए एनडीआरएफ ने राहत बचाव हेतु पीएसी कर्मियों को किया प्रशिक्षित\nवाराणसी। मानसून सीजन में बाढ़ की संभावनाओं को देखते हुए एन.डी.आर.एफ़ के साथ प्रशासन और अन्य विभागों ने इससे निपटने के लिए कमर कस ली है। जिसके तहत एनडीआरएफ द्वारा शिविर लगाकर विभिन्न विभागों को प्रशिक्षित करने का कार्य किया जा रहा है। इसी कड़ी में बुधवार को एनडीआरएफ ने भुल्लनपुर, वाराणसी स्थित 34वीं वाहिनी पी.ए.सी के अधिकारियों, प्लाटून कमांडर और जवानों को बाढ़ से बचाव की तकनीकों को बताते हुए प्रशिक्षित किया। इस मौके पर एनडीआरएफ ने राहत बचाव कार्य के दौरान कोरोना से बचाव हेतु भी प्रशिक्षण दी।\nप्रशिक्षण के दौरान बाढ़ कंपनियों के कमाडंर समीर सौरभ ने पी.ए.सी.कार्मिकों को कोरोना माहमारी के वातावरण में बाढ़ से निपटने, विभिन्न बचाव तकनीकों, पी.पी.ई. को पहनने और उतारने के तरीके, सोशल डिस्टेंसिंग, कूड़ा प्रबंधन, और शव प्रबंधन आदि के बारे में प्रशिक्षित किया। एन.डी.आर.एफ़ टीम ने को आपदा प्रबंधन, बाढ़ व कोरोना माहमारी के दौरान विभिन्न पी.ए.सी. की बाढ़ कंपनियों को, कोरोना माहमारी के बचाव उपायों और बाढ़ के दौरान कोरोना वातावरण में राहत बचाव कार्य करने के तरीके, सोशल डिस्टेंसिंग की उपयोगिता तथा मोटर बोट से राहत बचाव के दौरान आवश्यक सुरक्षा उपाय व बचाव तरीकों के बारे में भी बताया। प्रशिक्षण कार्यक्रम में 100 से अधिक पीएसी कर्मियों ने भाग लिया।


exit poll 2021 exit poll result 2021 live updates get detail result from indiatoday aajtak chanakya cvoters abp news news 24 pollstates tamil nadu kerala assam pudducherry chunav parinam aml | Vidhan Sabha Chunav Exit Poll Result 2021 : तमिलनाडु में डीएमके बना सकती है सरकार, असम पुदुचेरी में भाजपा और केरल में लेफ्ट मार सकती है बाजी\nexit poll 2021 exit poll result 2021 live updates get detail result from indiatoday aajtak chanakya cvoters abp news news 24 pollstates tamil nadu kerala assam pudducherry chunav parinam aml\nVidhan Sabha Chunav Exit Poll Result 2021 : तमिलनाडु में डीएमके बना सकती है सरकार, असम पुदुचेरी में भाजपा और केरल में लेफ्ट मार सकती है बाजी\nUpdated Date Fri, Apr 30, 2021, 6:43 AM IST\nVidhan Sabha Chunav Exit Poll Result 2021\nExit poll 2021, Exit Poll Result 2021 LIVE Updates, Tamil Nadu Kerala Assam Pudducherry Chunav Parinam : असम, पुडुचेरी, केरल और तमिलनाडु में चुनाव संपन्न हो गये हैं. अब नतीजों का इंतजार है. पश्चिम बंगाल में भी अंतिम चरण का मतदान आज संपन्न हो गया. सबकी निगाहें अब2मई को आने वाले चुनाव परिणाम पर है. वहीं, आज शाम साढ़े सात बजे से एग्जिट पोल (Result From Indiatoday Aajtak Chanakya Cvoters Abp News News 24) के नतीजे आ गये हैं. जानें एग्जिट पोल क्या कहते हैं..\nएबीपी न्यूज - सी वोटर का सर्वे रिजल्ट\nतमिलनाडु, कुल सीट - 234\nकांग्रेस + : 160 - 172\nबीजेपी + : 58 - 70\nअन्य : 00- 07\nकेरल, कुल सीट - 140\nएलडीएफ + : 71 - 77\nयूडीएफ + : 62 - 68\nएनडीए : 00 - 05\nअसम, कुल सीट - 126\nएनडीए + : 58 - 71\nयूपीए + : 53 - 66\nअन्य : 00 - 05\nपुदुचेरी, कुल सीट - 30\nएनडीए + : 19 - 23\nकांग्रेस + : 06 - 10\nThu, Apr 29, 2021, 10:19 PM IST\nइंडिया टुडे-एक्सिस-माय-इंडिया का चुनावी सर्वे रिजल्ट\nकांग्रेस + : 175 - 195\nबीजेपी + : 38 - 54\nएलडीएफ + : 104 - 120\nयूडीएफ + : 20 - 36\nएनडीए :0- 2\nअन्य :0- 2\nएनडीए + : 75 - 80\nयूपीए + : 40 - 50\nअन्य : 1 - 3\nएनडीए + : 20 - 24\nअन्य : 00 - 01\nरिपब्लिक-सीएनएक्स का चुनावी सर्वे रिजल्ट\nकांग्रेस + : 160 - 170\nबीजेपी + : 58 - 68\nएलडीएफ + : 72 - 80\nयूडीएफ + : 58 - 64\nएनडीए : 1 - 5\nएनडीए + : 74 - 84\nएनडीए + : 16 - 20\nकांग्रेस + : 11 - 13\nThu, Apr 29, 2021, 9:08 PM IST\nतमिलनाडु में डीएम के गठबंधन को मिल सकती है बहुमत\nइंडिया टुडे-एक्सिस-माय-इंडिया के सर्वे में तमिलनाडु में एआईडीएम के को बड़ा झटका लग सकता है. यहां डीएमके को स्पष्ट बहुमत मिलती दिख रही है. डीएमके 234 सीटों वाली विधानसभा में 175 से 195 सीट जीत सकती है. जबकि एडीएमके गठबंधन को मात्र 38 से 54 सीटें मिलती ही दिख रही हैं.\nThu, Apr 29, 2021, 8:20 PM IST\nइंडिया टुडे-एक्सिस-माय-इंडिया के सर्वे के अनुसार केरल में एक बार फिर लेफ्ट की सरकार बनती देख रही है. एलडीएफ गठबंधन को 104 से 120 सीटें मिलती दिख रही है. वहीं यूडीएफ गठबंधन को 20 से 36 सीटें मिल सकती है. भाजपा यहां कोई खास कमाल नहीं दिखा पा रही है.\nपुदुचेरी में बन रही है बीजेपी गठबंधन की सरकार, एबीपी न्यूज-सी वोटर का सर्वे\nपुदुचेरी में भाजपा गठबंधन की सरकार बनती दिख रही है. एबीपी न्यूज-सी वोटर के सर्वे में भाजपा को 19 से 23 सीटें मिलती दिख रही हैं. वहीं कांग्रेस गठबंधन को6से 10 सीटें मिल रही हैं. कुल 30 विधानसभा सीटों वाली विधानसभा में 1 से2सीटें अन्य के खाते में जा रही है.\nThu, Apr 29, 2021, 7:40 PM IST\nएबीपी न्यूज और सी वोटर के सर्वे में 58 से 71 सीटें भाजपा गठबंधन को मिलती दिख रही है. वहीं कांग्रेस गठबंधन को 53 से 66 सीटें मिलने का अनुमान है. अन्य के खाते में0से5सीटें जा रही हैं. कुल सीटों की संख्या 126 है.\nThu, Apr 29, 2021, 7:29 PM IST\nअसम में फिर से भाजपा की सरकार : इंडिया टुडे-एक्सिस का एग्जिट पोल\nइंडिया टुडे-एक्सिस-माय-इंडिया के एग्जिट पोल के अनुसार असम में फिर से भाजपा गठबंधन की सरकार बनती दिख रही है. इसबार चुनाव में भाजपा को 75 से 85 सीट मिलते दिख रहे हैं. वहीं कांग्रेस गठबंधन को 40 से 50 सीटें मिलने का अनुमान है. असम 126 सीटों की विधानसभा है. बहुमत के लिए 64 सीटों की दरकार है.\nThu, Apr 29, 2021, 7:19 PM IST\nशाम 7:30 बजे से आने लगेंगे विधानसभा चुनाव के एग्जिट पोल के नतीजे\nअसम, पुडुचेरी, केरल और तमिलनाडु में चुनाव संपन्न हो गये हैं. अब नतीजों का इंतजार है. पश्चिम बंगाल में भी अंतिम चरण का मतदान आज संपन्न हो गया. सबकी निगाहें अब2मई को आने वाले चुनाव परिणाम पर है. वहीं, आज शाम साढ़े सात बजे से एग्जिट पोल (Result From Indiatoday Aajtak Chanakya Cvoters Abp News News 24) के नतीजे आने शुरू हो जायेंगे.\nExit Poll Chunav result LIVE\nPublished Date Fri, Apr 30, 2021, 6:43 AM IST


राकेश ओम प्रकाश मेहरा: 'क्रिकेट टीम की तरह हो इंडियन सिनेमा' - 'Indian cinema should be like Indian cricket team' | Navbharat Times\n'Indian cinema should be like Indian cricket team'\n'क्रिकेट टीम की तरह हो इंडियन सिनेमा'\nराकेश ओम प्रकाश मेहरा को लगता है कि इंडियन सिनेमा क्रिकेट टीम की तरह होना चाहिए, जहां...\nहेलो दिल्ली | Updated: 05 Feb 2013, 06:00:00 AM IST\nभाग मिल्खा भाग के निर्देशक, राकेश ओम प्रकाश मेहरा\nफिल्म मेकर राकेश ओम प्रकाश मेहरा को लगता है कि इंडियन सिनेमा को इंडियन क्रिकेट टीम की तरह होना चाहिए, जहां देश के एक नहीं, बल्कि अलग-अलग इलाकों से लोग आएं। अभी गिने-चुने परिवारों से ही फिल्म मेकर और ऐक्टर आ रहे हैं। इन दिनों राकेश 'भाग मिल्खा भाग' बनाने में बिजी हैं। जानते हैं उनसे कुछ और बातें:\nआपकोक्यालगता है कि हमारा सिनेमा वर्ल्ड लेवल तक क्यों नहीं पहुंच पाता और क्यों ऑस्कर से हर फिल्म बाहर कर दी जाती है?\nहमारी फिल्म इंडस्ट्री बहुत ही छोटी है। यहां कुछ गिने-चुने परिवार हैं, जिनसे फिल्म मेकर्स और ऐक्टर्स निकलते रहते हैं। जब हिंदुस्तान के कोने-कोने से फिल्म मेकर्स आएंगे, तब सिनेमा का नजारा बदलेगा, जैसे हमारी क्रिकेट टीम पूरे भारत का दर्पण है। रांची से कैप्टन है, तो छोटे-छोटे गांव से खिलाड़ी। यही वजह है कि आज हमारी टीम विश्व चैंपियन है। पहले ऐसा नहीं था, क्योंकि सिर्फ नवाब, ऑक्सफोर्ड जाने वाले या अमीर घरों के लोग ही क्रिकेट खेलते थे। आज वर्ल्ड में कोरियन, चाइनीज, यूरोपियन, स्पेनिश और साउथ अमेरिकन सिनेमा छाया हुआ है। इंडियन नहीं है क्योंकि हम कुएं के मेंढक की तरह अपनी ही सोच में जी रहे हैं। बाहर निकल कर देखो तो पता लगेगा कि एक समुद्र है। यहां तो हिंदी फिल्में साउथ में और साउथ की नॉर्थ बेल्ट में तक नहीं चलतीं।\nमिल्खा सिंह पर फिल्म बनाने का आइडिया आपके दिमाग में कब आया?\nइसके बारे में मैं खुद नहीं जानता। मैं स्कूल-कॉलेज के दिनों में स्पोर्ट्समैन रह चुका हूं। लेकिन यह फिल्म स्पोर्ट्स पर नहीं है। यह एक ह्यूमन स्टोरी है। उस इंसान की कहानी है, जो अपनी मुश्किलों से भागा नहीं बल्कि उनके साथ दौड़ लगाई। जिस तरह 'रंग दे बसंती' मेरे कॉलेज के दिनों से निकली थी। वहीं, पुरानी दिल्ली में मैं पला-बड़ा, तो 'दिल्ली 6' भी वहीं से उपजी। 'अक्स' में भी आप देखें, तो रामायण की झलक मिलती है क्योंकि हम बचपन से रामलीला देखते हुए बड़े हुए हैं। ऐसे ही कॉलेज के जमाने में हम नैशनल स्टेडियम में प्रैक्टिस करने जाते थे, तो हमें मिल्खा सिंह का उदाहरण दिया जाता था कि वह कैसे प्रैक्टिस करते थे। वहीं से मिल्खा मेरे ज़हन में रहे हैं। मैं उस जेनरेशन में पला-बड़ा हूं, जहां दारा सिंह और मिल्खा सिंह जैसे हमारे हीरो हुआ करते थे।\nआप मिल्खा सिंह की कहानी से इमोशनली कितने अटैच्ड रहे?\nइससे ज्यादा चैलेंजिंग काम मैंने आज तक जिंदगी में नहीं किया। ग्यारह साल के बच्चे ने अपनी आंखों के सामने मां-बाप का कत्ल होते देखा, अपने गांव को जलते देखा और इसके बाद जीने के लिए छोटी-मोटी चोरी का सहारा लिया। उसके पास पहनने को कपड़े नहीं और रहने को छत नहीं, फिर भी वह गलियों में पला बच्चा इज्जत की रोटी खाना चाहता है। जब वही लड़का अपने देश का नाम दुनिया में रोशन करता है, तो उससे बड़ा हीरो और कौन हो सकता है। मैं पॉलिटिशंस की बात नहीं कर रहा, लेकिन आजादी मिलने के बाद मिल्खा हमारे देश के पहले हीरो थे। उस वक्त मां-बाप अपने बच्चों का नाम मिल्खा रखना चाहते थे।\nयानी इस कहानी ने आपको एक मकसद दिया?\nमिल्खा सिंह ने कॉमन वेल्थ गेम्स में वर्ल्ड रेकॉर्ड तोड़ा, जबकि बचपन में उनके पास पहनने को जूते तक नहीं थे। वहीं, आजकल के बच्चों को तो सारी सुविधाएं पहले चाहिए। मेरे खुद के दोनों बच्चों की रोज नई डिमांड रहती है। मुझे लगता है कि इन बच्चों को मैं यह फिल्म दिखाऊं। वे सीखें कि अगर कोई भी काम करने के लिए जज्बा है, तो आपको कोई नहीं रोक सकता। हालात को लेकर शिकायत करते रहने से कुछ हासिल नहीं होगा।\nक्या आप, आमिर और प्रसून फिर से साथ आएंगे?\nऐसा टाइम फिर आना चाहिए। जब हम तीनों में भूख बढ़ेगी और लगेगा कि एक-दूसरे से कुछ ऐसा निकाल सकते हैं जो चैलेंजिंग हो, तो जरूर साथ काम करेंगे। फिलहाल, तो हमारा एक-दूसरे के घर खाने या चाय पर मिलना ही होता है। मुंबई में मेरे सिर्फ तीन ही दोस्त हैं जिनमें से दो आमिर और प्रसून हैं।\nWeb Title 'Indian cinema should be like Indian cricket team'(News in Hindi from Navbharat Times , TIL Network)\nऔर जानें:राकेश ओम प्रकाश मेहरामिल्खा सिंहभाग मिल्खा भागफरहान अख्तरआमिर खानInterviews NewsInterviews News in HindiInterviews Latest NewsInterviews Headlinesइंटरव्यू समाचार


चीन एगरेक्ट कोर ग्रिल निर्माता और आपूर्तिकर्ता और फैक्टरी\nएगरेक्ट कोर ग्रिल - निर्माता, कारखाने, आपूर्तिकर्ता चीन से\n(एगरेक्ट कोर ग्रिल के लिए कुल 24 उत्पादों)\nएग क्रेट कोर ग्रिल एग्रेक्ट ग्रिल परिचय Eggcrate Grille कई प्रकाश और चमकदार छत अनुप्रयोगों के लिए एक बहुत ही किफायती समाधान है। इन लूवर्स को पॉलीस्टाइनिन में ढाला जाता है। सफेद पैनल पारभासी होते हैं और पूरे सतह पर एक समान रोशनी प्रदान करते हैं। ओपन सेल डिज़ाइन चमक को कम करते हुए प्रकाश को कार्य क्षेत्र में प्रेषित...\n15-60m3कोर ब्रैड मछली टेप विद्युत तार खींचने वाला\n15-60m3कोर ब्रैड मछली टेप विद्युत तार खींचने वाला पीईटी मछली टेप विवरण: पीईटी मछली टेप का उपयोग आंतरिक और बाहरी इलेक्ट्रिकल साइट वायरिंग के लिए किया जाता है, जैसे, आउटलेट, प्लग, सॉकेट, प्रकाश स्थिरता, सीलिंग फैन, डिमर, स्विच, इलेक्ट्रिकल चलाने के लिए लघु रन बॉक्स, इलेक्ट्रिकल पैनल, सबवूफ़र बॉक्स, स्विच बॉक्स, जंक्शन...\nफ़िल्टर ग्रिलिंग प्लास्टिक Eggcrate\nफ़िल्टर ग्रिलिंग प्लास्टिक Eggcrate एग्रेक्ट ग्रिल के फायदे 1. उच्च विरोधी जंग और विरोधी बुढ़ापे है। 2. हल्के वजन लेकिन उच्च लोड शक्ति। 3. लंबे समय से सेवा जीवन और रखरखाव मुक्त है। 4. गैर-चालन या चुंबकीय। 5. आसान स्थापना और अमीर रंग। 6. विभिन्न आकारों और रंगों में उपलब्ध है। ABS स्क्वायर Eggcrate जंगला...\nएक्वैरियम Eggcrate ग्रिल्स प्लास्टिक Eggcrate ग्रिल\nप्लास्टिक फिल्टर ग्रिल समुद्र के पानी के लिए उपयुक्त है\nप्लास्टिक फिल्टर ग्रिल समुद्र के पानी के लिए उपयुक्त है एग्रेक्ट ग्रिल के फायदे 1. उच्च विरोधी जंग और विरोधी बुढ़ापे है। 2. हल्के वजन लेकिन उच्च लोड शक्ति। 3. लंबे समय से सेवा जीवन और रखरखाव मुक्त है। 4. गैर-चालन या चुंबकीय। 5. आसान स्थापना और अमीर रंग। 6. विभिन्न आकारों और रंगों में उपलब्ध है। ABS स्क्वायर Eggcrate...\nसफेद प्लास्टिक अंडेकेट ग्रिल 1200 मिमी * 600 मिमी एग्रेक्ट रिटर्न ग्रिल फीचर्स 1. लंबे समय से सेवा जीवन के साथ संक्षारण प्रतिरोधी। 2. उच्च स्ट्रेंथ-टू-वेट अनुपात। 3. अग्निरोधी प्रकृतिहीन व्यक्ति के साथ। 4. पर्ची और प्रभाव प्रतिरोधी। 5. आसान स्थापित करने और बनाने के लिए। एयर कंडीशनर Eggcrate रिटर्न जंगला परिचय एग क्रेट...\nस्क्वायर कूलिंग टॉवर बहाव एलिमिनेटर रिप्लेसमेंट बहाव एलिमिनेटर सुविधाएँ 1. लंबाई की एक किस्म में उपलब्ध पूर्व-इकट्ठे मॉड्यूल। 2. सफाई और रखरखाव के लिए आसान स्थापना और पहुंच के लिए उपलब्ध extruded PVC से बने वैकल्पिक असेंबली फ्रेम (बढ़ते फ्लैंगेस 1,2या सभी4तरफ उपलब्ध हैं)। 3. कठोर, यूवी-स्थिर पीवीसी ठंडा...\nएगरेक्ट कोर ग्रिल\nएग्रेक्ट एयर ग्रिल\nएग्रेक्ट एयर ग्रिल शीट\nएग क्रेट एयर ग्रिल\nएग्रेक्ट ग्रिल एयर ग्रिल\nएग्रेड्रेट कंडीशनर ग्रिल